(પ્રતિનિધિ) મોડાસા 05062019: દુનિયાભરમાં ઉજવાતો પ્રકૃતિને સમર્પિત સૌથી મોટો ઉત્સવ વિશ્વ પર્યાવરણ દિવસ ની ઉજવણી અરવલ્લી જિલ્લામાં પણ મોડાસા ગાયત્રી પરિવાર દ્વારા કરવામાં આવી હતી  ગાયત્રી પરિવાર ,મોડાસા અગ્રણી કાર્યકર્તા હરેશભાઈ કંસારાના જણાવ્યાનુસાર પર્યાવરણ બચાવ માટે ગાયત્રી પરિવારના મુખ્યાલય શાંતિકુંજ, હરિદ્વારના માર્ગદર્શનમાં અનેક પ્રકારના આંદોલન ચાલી રહેલ છે જેમાં વૃક્ષ ગંગા અભિયાન, હરિતિમા સંવર્ધન, તરું પુત્ર -તરુ મિત્ર વિગેરે , ગંગા તેમજ અનેક સરિતાઓની સ્વચ્છતા અભિયાન,જળસ્ત્રોતો પ્રત્યે જાગૃતિ- જળ બચાવો અભિયાન, પ્લાસ્ટિકના વધુ ઉપયોગથી થતાં નુકસાનથી અવગત કરાવવા,સ્વચ્છતા અભિયાન, જૈવિક ખાતર-પ્રાકૃતિક ખેતી માટે શિબિરો, ગૌ સંવર્ધન-ગૌ આધારિત ઉપાદનો માટે પ્રશિક્ષણ શિબિરો જેવા અનેક પ્રકારના કાર્યક્રમો તેમજ વાતાવરણમાં રહેલી વાયુની વિષાક્તતાને શુદ્ધ કરવા ગાયત્રી યજ્ઞના વિરાટ આયોજન તથા ગૃહે ગૃહે ગાયત્રી યજ્ઞ દ્વારા અથાગ પ્રયાસ કરવામાં આવે છે